Järgnev saade on valminud tänu J. Meyeri teenistuspartnerite toele.
IGAPÄEVAELU RÕÕMUD
Täna räägin teile,
kuidas joosta kannatlikkusega oma võidujooksu.
Mu sõnumi pealkiri on: "Kuidas võita võistlust."
Issand, täname Sind Su Sõna eest.
Usun, et see aitab inimestel keskenduda vajalikule.
Aitäh, et täna sõideldakse kõiki laiskuse deemoneid.
Kõik vaimud, kes asjade edasilükkamist toetavad,
peavad lahkuma!
Inimesed keskendugu sellele, millele nende tähelepanu juhid.
Nende võistlus on võitmiseks. Jeesuse nimel.
Aamen!
1 Korintlastele 9:24
"Eks te tea, et kes võidu jooksevad, need jooksevad küll kõik,
kuigi auhinna saab ainult üks?"
See tähendab, et nad peavad end distsiplineerima.
Pole ühtegi sportlast, kes oleks edukas ilma distsipliinita.
Need, kes seda kõige enam teevad, on edukaimad.
Seejuures peavad nad igat eluvaldkonda
range korra all hoidma.
Eriti, mis tervisesse puutub.
Söömine ja magamine peavad olema korrapärased.
Kord peab olema.
Iga sportlane, kes osaleb võidujooksus,
peab end distsiplineerima.
Ma ei mõista, miks kristlased arvavad,
et saavad ilma distsipliinita edukad olla?
Paljud ei tee seda.
"Distsipliin" tähendab "hilinenud rahuldustunnet".
Mõelge sellele.
Võime panna ajutiselt kõrvale praegused hüved,
et hiljem suurepärast elu elada.
See on võime praegu veidi kannatada,
et siis hiljem tõeliselt rõõmu tunda.
Distsipliin on töörist, mille Jumal meile andis,
et aidata meil teha seda, mida me ilma selleta ei teeks,
et saada, mida ütleme tahtvat.
Paljud muudkui tahavad midagi,
kuid nad ei distsiplineeri ennast nii nagu vaja.
Tavaliselt mõtleme distsipliini all söömist ja sporti.
Need on tähtsad, kuid distsipliin puudutab igat eluvaldkonda.
Niisiis käib see ka sõnade, mõtete,
rahaasjade ja ka meelelahutuse kohta.
Iga eluvaldkond nõuab distsipliini ja enesekontrolli.
Enesekontroll ei vaja palju lahti seletamist.
See tähendab end lihtsalt kontrollida.
Veedame palju aega teiste inimeste kontrollimiseks,
kui peaksime tegelikult iseennast kontrollima.
Distsipliin tähendab etteulatuvat otsuste tegemist.
Sa saad näiteks ette ära otsustada,
kui palju raha sa meelelahutuse peale kulutad.
Selle saab koduse eelarve sisse panna.
Kui see summa on otsas,
siis meelelahutuse peale enam kulutada ei saa.
Saad ette ära otsustada, kui tihti maiustusi sööd.
Samuti saad otsustada, kui palju kofeiini manustad.
Kui sul plaani pole, teed tõenäoliselt mida iganes pähe tuleb.
Kui sul aga on iga eluvaldkonna jaoks plaan
millest ka kinni pead,
siis saad elu, mille üle uhkust ja rahuldust tunda.
Te vaatate mind kõik nagu....
Te saate otsuseid ette ära teha!
Kui palju süüa, raha kulutada...
Mitte keegi, kes hommikuti tõuseb ning teeb terve päeva nagu tunne on,
ei saa võitu ega elu, mis oleks väärt elamist.
Mitte keegi ei saa seda!
Lugesin seda ühest raamatust, mida hetkel loen
ning mainisin seda ka ühel teisel seminaril:
"Distsipliin on võime planeerida nii oma valu kui naudingud."
Oleme üsnagi osavad oma naudingute planeerimises.
Võime kuude viisi oma puhkust planeerida,
mis tavaliselt ei kuku välja nii põnev nagu arvati.
Vahel tundub, et planeerimine on pool lõbust.
Mõnikord veel lõbusam, kui puhkus ise.
Inimesed tulevad puhkuselt kurnatuna ning vajavad puhkusest puhkust.
Keegi ei tea enam, kuidas puhkusel puhata.
Oma vaeva planeerimine
on näiteks jõusaalis käimine kolm korda nädalas.
Ma planeerin seda.
Vahel on seal raske olla.
Higistan ja lihased valutavad
ja ma mõtlen: "Ja ma veel maksan selle kõige eest!"
See aga on üks parimaid otsuseid, mida elus teinud olen.
Ma planeerin oma vaeva
ning nauding tuleb siis, kui teksad jalga lähevad
ja ma ei tunne enam nagu lämbuksin neis.
Aamen?
Kui aga planeerida vaid naudinguid ja mitte iial vaeva näha;
kui elad terve elu püüdes ebamugavusi vältida,
siis julgen väita,
et sul saab üks armetu ja vilets elu olema.
Vananedes on sul vaid kahetsused.
Saan 2 aasta ja 3 kuu pärast 70-aastaseks.
Ja ausalt öeldes ei kujuta ma ette, kuidas oleks olla vana
ning vaid oma enesetunde üle kurta.
Siin ei saa öelda, et: "Oleks tore tõesti! Oleks mul ka nii!"
Ma planeerin oma vaeva
ja planeerin naudingud.
Ma tean juba, mida ma täna kodus söön
ja see saab hea olema.
Olen seda planeerinud, sest töötan nädala sees pikki päevi
ja nüüd õnnistan oma keha.
Aga seda ei tee ma iga päev.
Esmaspäeva, kolmapäeva ja reede hommikul olen jõusaalis.
Kas mõistate, millest räägin?
Peate planeerima oma vaeva
ja planeerima oma naudingud.
Etteulatuvate otsuste tegemist on tarvis.
Mõned teist peaks lihtsalt kodus maha istuma
ja endaga veidi aega veetma.
Pea endaga üks koosolek.
Võta aega mõelda asjade üle
ja eemalda kõik mõttetud asjad oma elust,
mis ei kanna mingit vilja.
Ära tee midagi, mis sulle head pole
ja mida pärast kahetsed.
Otsusta ette ära, et neid asju sa tegema ei hakka.
Tagasi 1 Korintlastele 9:25 juurde:
"Eks te tea, et kes võidu jooksevad...
Ent iga võistleja on kasin kõige."
Igal eluvaldkonnal peavad olema omad piirangud.
Kui elad ilma piiranguteta,
satud väga täbarasse olukorda.
"...nemad küll selleks, et saada närtsivat pärga,
aga meie, et saada närtsimatut."
Kui jooksja teeb seda kõike võidukarika nimel,
mis jääb kusagile tolmu koguma,
siis kui palju tõsisemalt peaksime meie võtma
oma vaimset teekonda
auhinna nimel, mis meile on lubatud?
Enamus distsipliine, mida elus vajame, on vaimset sorti.
Ma ei puuduta ülesöömist, sporti, magamist või muud säärast.
Loodan, et tänu Jumala tarkusele teis, olete piisavalt nutikad
ja teate, et teil on vaid üks keha
ning kui selle ära kulutate, siis uut te ei saa.
Nii et peate olemasoleva eest hoolitsema,
et see teil kaua vastu peaks.
Aamen! Tänan, Jeesus! Jutlustan hästi!
Teate, see on päris naljakas
seista siin ja vaadata
inimeste näoilmeid,
kui distsipliinist ja enesekontrollist räägin.
Terve saal oleks nagu mingi vaimu mõju all.
Kuid mul pole mõtet rääkida teile Jumala lubadustest
ja kõigest heast, mis teile Tema läbi kuuluvad,
kui ma ei räägi mündi teisest poolest.
Me peame olema ka vaimselt distsiplineeritud.
Jumalat peab tundma
ja et Teda tunda, peab Temaga aega veetma.
Selleks, et Temaga aega veeta, peab end iga päev distsiplineerima.
"Sa ei tea mu elu, mul pole selleks aega!"
Tead, pead vaid 2 asja oma elust eemaldama,
mis nagunii vilja ei kanna
ja ühtäkki on sul aega küll, mida Jumalaga veeta.
Mõttetu on väita, et sul pole aega Jumalaga olla.
Tegelikult, kui endaga aus oled, pole see sulle piisavalt tähtis
ja sa loodad, et saad kõik õnnistused ka ilma kätte.
See on tõsi! Mul võttis kaua aega, enne kui seda oma ellu rakendasin.
Viimaks tegi Jumal selle väga selgeks.
Ta ütles: "Joyce, kui vajaksid dialüüsi
ja paksid igal hommikul kell 8 haiglas olema, et ravi saada,
siis kus sa igal hommikul kell 8 oleksid?
Kui sa ei läheks, siis teaksid, et sureksid."
Vastasin, et oleksin haiglas.
"Kui sõber helistaks ja kutsuks sind tasuta ostlemisele?
Ütleksid, et pead haiglasse minema."
Misiganes ka ette ei tuleks,
ma teeks, mis iganes tarvis, et ellu jääda.
Ta pani mu südamele järgmist:
"Kui sa minuga regulaarselt aega ei veeda,
sured vaimselt nagunii.
Pea minuga veedetavat aega sama tähtsaks, kui arstiaega haiglas,
sest tegelikult see ju ongi sama tähtis."
Nii paljud käivad pühapäeviti kirikus, arvates, et sellest piisab.
Tegelikult on vaja aga palju enamat.
Pead tegema rohkem, kui ennast kuskile tooli parkima,
lasta teistel kogu töö ära teha, sulle Jumala Sõna ette nämmutades.
Usun, et oled sellest konverentsist palju õppinud.
Kui aga tahad sellest viimast pigistada,
siis mõtle koju minnes enda sisse vaadates,
mis sind sel nädalavahetusel kõige enam kõnetas.
Võta märkmik, pliiats, arvuti ja oma sõnaraamatud
ning hakka uurima Jumala Sõna.
Siis kohtud Püha Vaimuga
ja su elus hakkavad juhtuma suurepärased asjad.
Mina võin küll õpetada,
kuid ainult Püha Vaim saab selle kõik su sees arusaadavaks teha.
Ära iial lase õpetajal ega piibliõpetajal
oma elus Jumala kohta võtta.
Nad võivad sind juhtida,
kuid nad peaks sind juhtima Jumala juurde
ja mitte kuhugi mujale.
Salm 26: "Sellepärast ma jooksen, aga mitte nagu pimesi."
Täna räägime eesmärgistatud jooksmisest.
Aitab ebamäärasusest ja sihitust liikumisest,
kulutades aega rumalatele, kasututelele asjade.
Igal päeval peab olema eesmärk.
Jumal on eesmärgi Jumal.
"...ma võitlen, aga mitte nagu tuult pekstes,
vaid nagu poksija, ma löön oma ihu."
Mitmed kristlased arvavad, et ma hoopis nuuman oma ihu.
Inglise keeles sarnane tähendus, aga rõhk lihtsalt teisel tähel.
Kristlastel vist pole muud meelelahutuseks teha, kui süüa.
Jumal tahab, et naudiksime oma toitu,
kuid meil peab olema distsipliini ja enesekontrolli.
Kui sulle meeldivad maiustused,
naudid neid palju rohkem, kui neid iga päev ei söö.
Lubasin, et söömisest ei räägi, mistõttu lõpetan nüüd ära.
"...vaid nagu poksija, ma löön oma ihu
ja teen ta oma orjaks, distsiplineerides seda,
et muile jutlustades ma ise ei muutuks väärituks.
St ei põruks testis ega oleks maha laidetud
või võltsinguna tagasi lükatud."
Nii et Paulus ütles, et distsiplineerib end
ning õpetab ka meid seda tegema.
Järgmisena vaatame Heebrealastele 12 ptk'i.
Salmid 1 ja 2.
"Seepärast ka meie,
kelle ümber on nii suur pilv tunnistajaid,
kes on tõde tunnistanud."
Mõelge kangelastele ja vägevatele inimestele, kellest loete.
Nendest siin räägitaksegi.
Näeme, et on teisi, kes on kohale jõudnud.
Inimesi, kes on oma usu säilitanud ja võidujooksu lõpetanud.
Loeme neist Heebrealastele 11 peatükis.
Armastame raamatuid vägevatest jumalakartlikest inimestest.
Meelsamini aga näeksin teid ennast sirgumas
vägevateks jumalakartlikeks inimesteks.
Ma ei taha lugeda raamatuid kellegi teise tegudest.
Tahan ise midagi teha, millest keegi raamatu kirjutaks,
et siis inimesed ka minust loeksid.
Aamen?
Saame oma eluga midagi märkimisväärset teha.
Mida iganes teeme, peame andma oma parima
ning tegema seda Jumala auks.
Mitmed enne meid on midagi saavutanud.
"Kiskuge seljast ja visake maha kõik koormav..."
Veidi vägivaldne sõnastus, kas pole?
"Kiskuge seljast ja visake maha...
...kõik koormav,
ebavajalik raskus ja patt,
mis hõlpsasti klammerdub ja takerdab meid,
ja jookskem püsivusega meile määratud võidujooksu!
Vaadakem mööda kõigest, mis tähelepanu kõrvale juhib,
üles Jeesuse peale -
meie usu alustajale ja täidesaatjale."
Räägime takerdustest.
Usun, et heasüdamlikud, heatahtlikud inimesed,
kes on teel õiges suunas....
Saatan ei taha, et areneksime. Eriti veel vaimselt.
Tal pole sinu siinolemise vastu midagi,
kuid ta ei taha, et kuuldut ellu rakendaksid.
Ta pole sugugi siinolemise vastu.
Kuid ta ei taha, et see, mida kuulsid,
su ellu arengut tooks.
Nii et pead olema pühendunud ning järjepidev.
Saatan saadab su teele palju asju, et sind takistada.
Asju, mis su aega ja energiat röövivad,
et sa sellega midagi kasulikku ei teeks.
Oled sa seda märganud?
Hämmastav, kui palju aega õnnestub Saatanal varastada
ja kui kergelt ta meid rajalt maha saab võtta.
Kujutle end kui rööbastel oleva rongina,
mis on kusagil teel.
Saatan on neile rööbastele seadnud tõkkeid,
lootes, et neid läbides sõidad rööbastelt maha.
Ta loodab, et oled omadega kusagil puntras,
liikumata oma eesmärkide suunas.
Kui Jumal mind seda kõike 35 aastat tagasi tegema kutsus,
polnud mul õrna aimugi, mida kõik selleks vaja läheb,
või kui kaua selleks läheb.
Arvasin lihtsameelselt, nagu mitmed teised,
et tõusen ühel hommikul üles ja juhin suurt ülemaailmset teenistust.
Kuid see on nõudnud palju meelekindlust
ja püüet end viljatute asjadega mitte siduda.
Ma ei õppinud seda üle öö -
selleks kulus palju aega ja valusaid kogemusi,
kuid ma püüan jagada teiega seda,
mille mõistmiseks mul kulus lõviosa elust.
Raskustesse kiskuvaid tegureid tuleb,
kuid me peame oma osa täitma, et nendest eralduda.
Kas oled end maailma asjade sisse mässinud?
Kas oled end oma probleemide sisse mässinud?
Usun, et muretseme vahel oma asjade pärast liialt palju.
Ära lase end oma probleemidel segadusse ajada.
Nii paljud on segaduses, mis võtab palju energiat.
Siis aga muretseme, arutleme ja püüame asjades selgusele jõuda-
selgusele minevikust, tulevikust, oma käitumisest jne.
15-20 aasta eest tegin arutlemisega lõpparve.
Jumal näitas, et olen arutlusest sõltuvuses.
Ta vabastas mind sellest.
Jumal sekkus ning ütles, et olen arutlusest sõltuvuses.
Sa ei suuda õnnelik olla enne,
kui arvad, et oled kõiges selgusele jõudnud.
Nüüd olen teadmatuseski rahul.
Teil pole aimugi, paljusid asju ma ei tea
ning ma olen kõige selle keskel väga õnnelik.
Minu teenistuse laadi tõttu põhineb kõik minu õpetamise annil.
Mäletan, kui keegi tahtis meile tööle tulla
ja küsis, mis kogu meeskonnast saab, kui ma suren?
Nagu peaksin sellele vastuse andma. Ma ju ei tea!
Ju peab Jumalat usaldama, et Tema siis ütleb, mida teha.
Mõtlesin endamisi, et ma ei saa isegi surnuna õnnelik olla!
Ma ei kavatse küll peale surma teie pärast muretseda,
mistõttu kandke ise enda eest hoolt!
Inimesed tahavad,
et teised neile igas eluvaldkonnas kindlustunde annaks.
Tahame, et kõik oleks läbi räägitud.
Halleluuja!
Ära mässi end liiga süviti omaenese asjadesse,
püüdes kõike välja nuputada.
Mäletan üht tõsist vaidlust Dave'iga.
Nii nagu Dave'il kombeks,
sai tema sellest üle, läks voodisse ja jäi magama.
Mina aga läksin töötuppa ja püüdsin asjas selgusele jõuda.
Nii ma tol ajal käitusin.
Kell 2 öösel polnud selgust kusagil ning ma olin veel enam segaduses.
Hüüdsin nuttes Jumala poole: "Mida ma peale hakkan?",
mille peale Ta vastas: "Äkki läheksid õige magama?"
Kas mõistate?
Ärge mässige end oma probleemidesse.
Palvetage,
usaldage, et Jumal toob lahenduse
ja nautige elu!
"Kuidas ma küll sellise probleemiga elu nautida saan?"
Kui sa ei õpi probleemide ajal elu nautima, ei naudi sa seda kunagi,
sest elus toimub alati midagi.
Aamen.
Kas oled end igasugu rumalustesse mässinud,
mis ei kanna vilja?
Kas teed igasugu asju, teadmata isegi, miks?
Kas teed seda vaid inimestele meeldimiseks,
et nende pahameelt vältida?
Kas teed seda uudishimust?
Tahad kõigega kursis olla,
nii et seod end kõigega, et teada, mis toimub.
Kust ma selle info kõik sain?
Sest olin ise kord samasugune.
Kõikide ajakavad on äärest ääreni täis,
sest võtame liiga palju asju enda kanda.
Enamus neist valedel põhjustel.
Kui teeksime seda, milleks Jumal meid võidis,
poleks meil mingit stressi.
Jumal ei loonud meid stressis elama.
Stress on tänapäeval mitme miljardi dollari suurune äri .
Selle leevendamiseks on nii raamatuid, ravimeid
kui ka eneseabi gruppe
Stressi ei pea üldse olema.
Peame vaid õppima siin ilmas elama ja Jumalat kuulama
ja mitte püüdma olla teiste moodi.
Kas oled mässinud end teiste inimeste probleemidesse?
Oh jeerum...
Kas oled mässinud end kellegi probleemi,
kel pole mõtteski muutuda?
Ja Saatan kasutab neid, et sult rõõmu ja jõudu röövida.
Aga kuna oled hea kristlane ja tead, et pead inimesi aitama,
arvad, et suudad neid muuta.
Las ma anda kiire sõnumi üksildastele, vallalistele naistele.
Ära abiellu pooletoobise mehega, arvates, et suudad teda muuta.
Ta ei ole su projekt.
Sa ei saa olla tema päästja ja teda muuta.
Ta peab muutuma enne, kui abieluaktile alla kirjutad.
Halleluuja.
Jumal pani meie sisse soovi inimesi aidata.
Mulle meeldib inimesi aidata. Rohkem kui midagi muud.
Kui ma aga ettevaatlik pole, siis päästan inimesi,
keda Jumal veel päästa ei taha.
Jumal tahab, et nad koos Temaga oma probleemidest välja tuleksid.
Ta ei taha, et keegi tuleb ja nad päästab.
Naised on selle küüsis tihemini.
Meil on see hellitav, poputav kanaema sündroom.
Ja kui sa veel vaimulik ka oled, teeb see asja veel hullemaks.
Pean olema väga ettevaatlik,
et ma ei mässiks end asjadesse, kus ma olema ei peaks.
Saatan kasutab isegi heatahtlikku kavatsust
ja heasüdamlikkust,
et hoida sind eemal Jumala eesmärkidest sinu elu suhtes.
Kas mõistad?
Tahame inimesi aidata,
kuid sa ei tohi end nende probleemidesse mässida.
Sa võid kogeda tõelist rõõmu
ning võita oma elu võidujooksu.
Milline iganes see jooks siis ka poleks.
See ei tähenda tingimata sportlikku võidujooksu.
Mida sa elult tahad? Mida sa saavutada püüad?
Selleks on vaja distsipliini
ja elu, mis elatud Jumala piirides.
Ka otsusekindlust, et tõesti võita.
Ära kunagi alla kergelt anna!
Täna pakume sulle õppematerjale.
Õppematerjalid Jumala Sõnast on üks olulisemaid asju, mida omada.
Pakkumine sisaldab 4 CD'd, millel on 4 tunni jagu õpetust sellest,
kuidas olla julge, enesekindel ja kartmatu.
Ma ei tea kedagi, kes ei tahaks olla julgem, enesekindlam ja kartmatum.
Kui tahame olla inimesed, kelleks Jumal meid lõi
ja teha asju, mida Ta meilt ootab,
ei saa me uute asjade osas olla liiga ujedad, vaoshoitud või kartlikud.
Kartlik elu pole isegi lõbus!
Meis on osa, mis tahab olla vapper ja julge
ning astuda välja.
Jumala Sõnal on meile hämmastav mõju.
Kui Tema Sõna kuulame ja selle omaks võtame,
veenab see meid tegema vajalikke muutusi oma elus.
Julgustan sind seda õpetust hankima.
Kuula neid mitu korda, sest iga kord õpid midagi uut.
Saadame sulle ka raamatu "Ma luban sulle."
See sisaldab valiku Jumala lubadusi,
mille Ta meile andnud on. Täpsemalt 99 lubadust.
Julgustan sind hankima kõik, mis Jumala Sõnal pakkuda on,
sest sealt leiad elu, mis on väärt elamist.
Kuidas sulle meeldiks olla keskendunud
ja rahulolev kõigega, mida teed?
Ehk tahaksid olla veidi julgem, enesekindlam ja kartmatum?
See on võimalik ning tänane õpetus võib sulle olla selles abiks!
Joyce'i 4-osaline CD kogum "Vapper, enesekindel ja kartmatu"
ja tema tasuta raamat "Ma luban sulle."
Tellimiseks kasuta ekraanil olevat informatsiooni.
Tee muudatus
ja mine vapralt vastu elule, mille Jumal on sulle plaaninud.
Teadmine, kuhu mu raha läheb, on mulle väga tähtis.
Tean, et kui annetan, siis see aitab inimesi.
See läheb inimestele tunnistamiseks, nende Kristuse juurde toomiseks,
laste toitmiseks
ja naiste tänavanurkadelt päästmiseks.
See on suur asi minu jaoks - teada, kuhu see raha läheb
ja et see läheb nende inimeste aitamiseks.
Ma ei pea selle pärast muretsema.
See on olemas.
Tahan olla osa sellest.
Tean, et tal on eesmärk toita miljon last päevas.
Tahan olla osa sellest.
Tahan teada, et aitasin oma natukesegagi
neid lapsi toita,
naisi tänavanurkadelt päästa.
Tahaksin päästa miljon naist,
mitte vaid miljonit last toita.
Tahan omada suuri eesmärke!
Tahan olla osa sellest.
Üksinda ei suuda ma midagi,
me vajame paljusid inimesi.
Mõnikord näed asju, mida tahad teha,
aga sa ei tea, kuidas.
Probleemi nähes mõtled, et tahad aidata,
kuid teadmata kuidas, jääb kõik tegemata.
Siin on aga võimalus aidata ja näha, millega.
Nii saan sellest osa ja tean, et aitan reaalsel moel,
mitte öeldes: "Kui ma vaid saaks, aga ma ei saa."
Siin tean, et suudan midagi ja aitan asju muuta.
Tõlge: Eda Gray
Nähtud saade valmis tänu J. Meyeri teenistuspartnerite toele.